A 2004-es Európa-bajnokságon, miután csereként pályára lépett Anglia ellen az eb-k történetének második legfiatalabb pályára lépő játékosa lett. 2004. június 21-én pedig az Európa-bajnokságok történetének legfiatalabb gólszerzője lett, miután gólt szerzett Franciaország ellen. Ezzel a tőle 3 hónappal idősebb Wayne Rooney négy nappal korábbi rekordját sikerült megdöntenie. A 2006-os világbajnokságon részt vevő válogatott keretének szintén tagja volt, de egy kézsérülés következtében lemaradt a tornáról. Részt vett hazai rendezésű 2008-as Európa-bajnokságon.